เรื่องร้องเรียน: ทำไมถึงห้ามปันจักรยานในสนามหลวงเมื่อเจ้าหน้าดูแลสามารถขี่มอเตอร์ไซค์ด้วยความเร็วมนสนามหลวงได้และมีขี่ยกล้อด้วยแล้วยังเห็นมีขบวนมอเตอร์ไซค์ตั้งขบวนขี่ในสนามหลวงได้แถมยังมีรถใหญ่วิ่งได้ด้วยสรุปสนามหลวงคือสถานที่อะไรกันแน่
การดำเนินการของเจ้าหน้าที่: เจ้าหน้าที่เทศกิจได้ดำเนินการตรวจสอบเรื่องร้องเรียนดังกล่าว ขออนุญาตแบ่งออกเป็น 2 ประเด็น ดังนี้  ประเด็นที่ 1 - เนื่องจากสถานที่ดังกล่าวเป็นสถานที่สำคัญทางประวัติศาสตร์จึงไม่สามารถให้ประชาชนปั่นจักรยานในบริเวณสนามหลวงได้ แต่มีสวนสาธารณะบางแห่งที่สามารถปั่นจักรยานได้ เช่น สวนวชิรเบญจทัศน์ สวนเบญจกิติ เป็นต้น ซึ่งในการดำเนินการจะมีการสร้างผิวถนนเหมาะสำหรับการปั่นจักรยาน   ประเด็นที่ 2 - เรื่องเจ้าหน้าที่รักษาความปลอดภัยขับขี่รถจักรยานยนต์ในบริเวณสนามหลวงเป็นการปฏิบัติหน้าที่ ทั้งนี้เจ้าหน้าที่เทศกิจได้เรียกประชุมแถวเจ้าหน้าที่รักษาความปลอดภัย เพื่อตักเตือนในเหตุการณ์ดังกล่าวและได้กำชับการขับขี่รถจักรยานยนต์ขณะปฏิบัติหน้าที่ ให้ระมัดระวังและใช้ความเร็วต่ำเพื่อความปลอดภัยของประชาชนและนักท่องเที่ยวในบริเวณสนามหลวง  จึงเรียนมาเพื่อโปรดทราบ  ขอบคุณครับ
ความเห็นของผู้แจ้ง: คุณเองก็แจ้งว่าเป็นสถานที่สำคัญทางประวัติศาสตร์แต่ที่เห็นคือลานจอดรถยนต์ดีๆนี้เองมีทั้งรถของกทมเองจอด ยังไม่เห็นว่าคุณจะดูแลให้สมกับที่คุณแจ้งว่าสถานที่สำคัญทางประวัติศาสตร์😔
พื้นที่: แขวงพระบรมมหาราชวัง เขตพระนคร กรุงเทพมหานคร